
„И за всеки народ Ние сме установили 06- 
реди на жертвоприношение, за да могат 
да поменуват те името на Аллах над жи- 
вотните, които Той им с дал за храна. И 
така, вашият Бог е Единен Бог!“ 


(Коран, Сура ХХІІ : 35) 


Кръвната жертва е своеобразна универсалия, която присъства в традиционна- 
та култура на българските мюсюлмани. В специализираната литература у нас 
проблемът за мюсюлманския курбан е изследван като част от българската праз- 
нично-обредна система!. 

В статията ще бъдат разгледани жертвоприношението при раждане на дете и 
жертвоприношението на Курбан байрам, т. е. тези, които с основание могат да 
бъдат определени като „канонични“. 

Сред българските мюсюлмани кръвното жертвоприношение е известно като 
„курбан“. С този термин те обозначават всички видове кръвни жертви, независи- 
мо от повода за тяхното принасяне и вложения смисъл. Курбан е обобщаващо 
понятие за жертвеното животно. за жертвения акт и за обредната трапеза. Ети- 
мологията на думата ни отвежда към нейния семито-хамитски корен „„крб-“. 
който в най-общ смисъл означава „да бъдеш близък“, „да бъдеш родственик“. 
На Балканите терминът се употребява и от мюсюлманите, и от християните, 
като преминава от арабския диграп (жертва) през турския „Кграп“ (жертвено 
животно). 

В Корана „дшђап“ се среща два пъти: веднъж това е жертвата, която трябва 
да бъде погълната от небесния огън, и която евреите искат от Мохамед (Сура 
Ш:179), а втория път — това са приношенията на синовете на Адам (Сура 


1р. Попов. Календарни празници и обичаи. — В: Родопи. С. 1994, с. 115: Е. Керемидарска. Календар: 
ни празници и обичаи в Източните Родопи (по материали от Крумовгралски и Момчилградско). - В: Родопски 
сборник. Т. 6. С.. 1987, с. 101. 

2 Настоящето изследване се основава на теренни проучвания в периода 1991—1993 г. Те са проведени в близо 
70 селища в Родопите и Тетевенско. Информаторите са мюсюлмани сунити (българи и турци). Лично са наблю- 
давани 2 празника, при които е извършено жертвоприношение — освещаването на новата джамия в с. Подкова — 
Момчилгралско на Хъдърлез (6.У.1992 г.) и честването на Курбан байрам в с. Чепинци — Рулоземско (31.У.— 
2.1.1993 г.. Теренните материали са архивизирани в катедрата по етнология в СУ „Кл. Охридски“, София. 

\Срв. арабските думи „курба“ — родство; „кариб“ - близък родственик; .закарраба ила-лахи" — да се при 
ближиш към Аллах. принасяйки му жертва. 

4 Български етимологичен речник. Т. 3. С.. 1986. 


70 Български фолклор, кн. 3—4, 1996. 


У : 30). Принесената жертва от Ибрахим обаче е обозначена като „гаън“ (Сура 
ХХХУП : 101). С други думи, в българските земи се разпространява не класичес- 
кият термин „гаЪВ“, а по-малко употребяваният в Корана „дшБап“ . Той е свър- 
зан 0 оосзазспието ша жортвения празник в Перса азба, аа Дурсик- 
Кап Баітате. 

В класическата | ислямска традиция са установени две жертвоприношения: 
курбанът на Големия жертвен празник (Курбан байрам = Ид ал-адха) и курбанът 
за новородено дете (акика курбан). 

Акика курбан. Първият курбан в живота на мюсюлманина е акика курбан. 
Той се принася от роднини или близки на детето, тъй като до навършване на 
пълнолетие човек няма право сам да си обрича и коли курбан. Този курбан пред- 
ставлява част от инициационния обреден комплекс за всеки индивид от мюсюл- 
манската общност. С акика курбан детето се въвежда като новопосветен член на 
рода и религиозната общност, които полагат грижи за неговото възпитание и 
развитие, съобразно ислямските норми. С принасянето на първия курбан детето 
се приобщава към основните правила на вярата, които то ще започне съзнателно 
да изпълнява след навършване на пълнолетие. Едно от тях е задължението да се 
принася кръвна жертва — на Курбан байрам, календарен празник със социализи- 
раща функция. Така първата принесена жертва след навършване на пълнолетие 
маркира приобщаването на индивида към мюсюлманската общност. Според 
българските мюсюлмани обичаят да се коли кръвна жертва за новородено (едно 
животно за момиче и две — за момче) е традиция, останала от пророка Моха- 
мед. 

Корените на акика курбан обаче, както и на байрамската жертва, са предис- 
лямски. Специалистите са на мнение, че акика е един от трите вида 
принасяни от арабите езичници: „По времето на невежеството (езичеството), 
когато детето се раждаше, ние убивахме овца и натривахме главата на детето с 
кръвта й. Но когато дойде ислямът, започнахме да принасяме овца на седмия 
ден, да бръснем главата на детето и да я натриваме с шафран“. При арабите 
акика е обред, извършван на 7, 14, 21, 28 или 35-ия ден след раждането на детето. 
Тогава за пръв път се подстригва косата му, а бащата раздава на бедните сребро 
с тегло, равно на теглото на косата. По време на този обред бащата е задължен 
да принесе жертва за своето дете — две кози, ако е момче и една — ако е момиче. 
Според Абдул Хак коренът на думата „адд“ означава „режа“ и се свързва с пре- 
рязване гърлото на животното". Ислямските теолози обаче все още не са по- 
стигнали съгласие дали акика курбан е задължителен или не е". 


5 „Таћ“ се използва най-често за убиване на животни както на Големия жертвен празник, така и за ежедневна 
консумация. Етимологията на думата се свързва с „разцепвам“ или „пробождам“, „прерязвам гърлото на живо 
същество“. „Ошћап“ — „доближавам се по-близо до Бога, принасяйки му жертва“. Вж. Т. Р. Нидвез. А Ріс- 
бопагу о ат. №. Ү. — 1., 1885, р. 192,551. 

% Следователно името на празника, честван и от българските мюсюлмани, се свързва не с неговата типоло- 
гична характеристика „гаН“, а със семантичната му особеност „дшрап“. 

7Т. Р. Нивћез. Цит. съч, с. 192, 554; К. А. Свавятт. "Мовнео Содотв ара Сегепюшез. 1988, р. 27. 

ЗА. Ф. Явуз. За курбана. С. 1992, с. 20. 

9Т. Р. Нирћев. Цит. съч., с. 554. Цят. по Ал Бурайлах. 

10 Пак там. 

ПА. Ф. Явуз. Цит. съч. с. 20; А. А. СВаийгу.Цит. съч, с. 27. 

Традицията на курбана за новородено сред мюсюлманското население в Ро- 
допите е напълно идентична с установената от общоислямския канон. Същевре- 
менно акика курбан се възприема като част от следродилните обреди. Този факт 
ни отвежда към предислямските (езически) пластове на тази инициационна 
жертва. Затова говори например името на тържеството в чест на новороденото, 
с което често се обозначава и самата жертва. Докато турското население използ- 
ва термина , тузлук“, то българите-мюсюлмани го наричат „молитви“, „смедар“ 
(пита) или ае. Трябва да отбележим, че „молитви“ или „пита“ се нарича и 
празничната трапеза, която българите-християни в Родопите организират на 
третия ден след раждането". 

Курбанът за новородено се принася най-често веднага след раждането до 7- 
ия или 10-ия ден, или когато детето навърши 1—4 месеца. Смята се, че е добре 
този курбан да се направи по-рано. Среща се и мнението, че курбан за „молитви“ 
може да се заколи най-късно до 52-та годишнина". Според традиционните пред- 
стави акика курбан се обрича и принася „за да не го намират детето бели“, „за да 
го пази през целия му живот“, „за да има детето хаир“. Броят на животните, при- 
несени за курбан зависи от пола на детето — ако е момче, животните са две, ако е 
момиче — едно. Второто животно при курбан на новородено момченце може да 
бъде заклано по-късно -- когато го изпращат войник или когато е вече семеен. 
Най-често за курбан обричат овца или коза, като животното трябва да бъде над 
6—7 месеца, без значение какъв е полът. 

Курбанът се коли в деня преди молитвите, за да може на следващия ден да се 
приготви обредното ястие. Майката изнася детето на двора и човекът. който ще 
кфли животното, ги „обиграва“ (обикаля) с него 3 пъти. През това време четат 
молитви За здраве на детето. Човекът, който коли курбана, пита родителите: „За 
кого е този курбан?“, а те казват името на детето. При коленето на животното се 
спазват основните правила за принасяне на кръвна жертва, които подробно ще 
бъдат разгледани по-нататък. 

По-голямата част от курбанското месо се нарязва на парчета и се раздава на 
махалата в нечетен брой къщи (3, 5, 7 ит. н.), защото се смята, че от него нищо 
не трябва да се внася в дома на новороденото. В някои локални варианти запаз- 
ват част от месото за ястията, които приготвят за гостите, а в други селища — 
ако родителите канят много хора, месото може и да не се раздава. В тези случаи 
кръвните роднини на детето (баща, майка, братя, сестри) не трябва да ядат от 
курбана. Това правило важи най-вече за майката. Смята се, че докато кърми де- 
тето „те двамата са едно“, а от курбана не трябва да яде този, за когото е обре- 
чен. Ако родителите искат да вкусят от месото, трябва да го откупят: „Трябва да 
платиш за месото, дето ще го ядеш“. 


А. Калинов. Орехово. С., 1988, с. 290. 
13 Числото 52 се среща и в традиционната поменална обредност на българските мюсюлмани — от 52-ия ден, 


претацията на числото 52 в традиционната мюсюлманска култура може да се окаже елин факт от житието на 
пророка Мохамед, На 52-годишна възраст (роден с ок. 570 г.) Мохамед извършва събитието, косто става поврат- 
на точка в развитието на исляма н основа на неговото летоброене — т. нар. хиджра (преселването от Мека в Ме- 
дива през 622 г.). С оглед описаните превъплъщения на числото 52, то може да бъде разгледано като символ на 
прехода, който маркира новото начало в статуса на даден индивид. 

Важно условие с костите от курбана да не се чупят: „коските трябва да се раз- 
ключват, а да не се секат, за да е здраво детето“. По този начин се съхранява це- 
лостта на жертвеното животно, тъй като съществува вярване. повлияно от ос- 
мислянето на байрамската жертва. че първият принесен курбан може да пренесе 
човека в другия свят през моста Сират. Затова костите се събират и заравят под 
плодно дърво -- ябълка, череша или дрян, за да е здраво детето. При заравянето 
казват: „Както расте овошката, така да расте детето“. 

От месото приготвят „трахана“ (със счукана царевица или фасул) или 
„пилаф“ — с ориз. Това ядене трябва да се изяде напълно. Преди да седнат на 
трапезата изпяват мевлид“ за здравето на детето. Накрая се поднася нещо 
сладко — къпана баница, баклава, реване и задължително смидар (начупен на 
ситно хляб, запържен в масло със захар и орехи) или „медар“ (пита с мед). Както 
и при останалите видове курбани алкохол не се сервира. 

В някои случаи се практикува замяна на жертвения обред с даряване на жи- 
вотно на някой беден човек. Това действие на родителите се обяснява с вярва- 
нето. че когато подаряват жив курбан, той е „по-приет от Аллах и е по-голям 
хаира“. Майката излиза на двора с детето на ръце и обикаля около животното, 
като „възнамерява“. т. е. казва, че иска да го даде на един-кой си човек. Ако се 
смята, че едно дете няма късмет, сменят и името. При тази смяна колят втори 
курбан и отново правят „молитва“. 

Мюсюлманската традиция да се принасят две жертвени животни за момче 
при българските мюсюлмани се осъществява и в един нов вариант -- курбан за 
войник. Този курбан се принася от родителите на момчето при влизане или при 
завръщане от казармата, ако дотогава не му е правен втори курбан. Според по- 
възрастните информатори (над 60 г.) обичаят се е появил отскоро. В някои сели- 
ща т. нар. „изпращания“ на войник започват около 1970 г., а по-рано е правен 
курбан само при завръщане от казармата. 

Курбанът при завръщане на войник, според народните представи, има сми- 
съл на благодарствена жертва, която се врича и принася от родителите, защото 
детето им се е върнало живо и здраво. Разглеждането на този курбан сред кано- 
ничните ислямски жертви има място, тъй като между него и акика курбан има 
пряка връзка — войнишкият курбан често се явява втората жертва за момче. Но 
и в случаите, когато войнишкият курбан няма пряка връзка с курбана за дете. той 
се съотнася с курбана при сюнет, при хатим (тържество, организирано в чест на 
дете, което е научило Корана) и сватба, които според традиционните представи, 
също маркират прехода от детство към зрелост. Повечето от изброените курба- 
ни обаче имат незадължителен характер. 

Байрамски курбан. Според религиозните предписания пълнолетният мюсюл- 
манин трябва да спазва ритуалите, свързани с петте „стълба на исляма“, вклю- 
чително и ежегодното принасяне на кръвна жертва на празника Курбан байрам. 
В мюсюлманския свят той е учреден като аналог по места на ежегодното тради- 
ционно поклонение в Мека и съвпада по време със заключителните му обреди. 
За митологичен архетип на празника се смята преданието за Ибрахим, който ис- 


14 „Мевлид” или „мевлид-и-шериф“ се нарича житието на Мохамед. съзладено в стихотворна форма. Наред 
с определени сури от Корана, той се имтълнява при различни поводи и тържества — при ражцанс на дете, при ха- 
тим. при общоселски събор, при погребение, при помен и т. н. 

кал да принесе в жертва сина си, като израз на преклонението и подчинението си 
пред Божествената воля, но Аллах сменил детето с овен”: „Аллах като видял, че 
човекът му се подчинява, спуснал от небето един черен коч!“ Така по своята 
същност байрамският курбан е израз на човешкото смирение и преданост към 
Бога — жертвоприношението не е просто ритуално убийство, а проява на рели- 
гиозно отношение, чисто послание е пролятата кръв на животното: „Кръвта на 
курбана с бедель, данък. Както неговата кръв тече, така и грехът ти да отпада... 
Затова кат ходиш на джихад кръвта ти изтича и ти измива греховете!“ 

Принасянето на жертвеното животно, както и извършването на хадж, според 
установените от исляма норми, са свързани с определени условия. Курбан може 
да коли чӧвек, който има финансови възможности за това. Ако беден човек вземе 
пари назаем и купи „курбанлок“, то може да не му се „зачете“ от Аллах: „Ако си 
богат — коляш! Аллах не ище това, което не ти е по силите!“ В представите на 
религиозно образованите мюсюлмани курбанът е „ваджип“ - нещо средно 
между „фарз“ и „сюннет“, т. е. задължение, което се спазва, когато имаш въз- 
можност! . Сред българските мюсюлмани обаче байрамската жертва е изключи- 
телно популярна, независимо от предписанието за финансова осигуреност. Тази 
популярност се дължи на функциите на байрамската жертва: „Курбан се коли за 
другия свят — да си найде там човек курбана“, „Ако си си хранил курбан — ще те 
пренесе на оня свят. Казват. че който нема хранен курбан, нема да го пренесе на 
оня свят“. 

Според разпространеното вярване принесената на Курбан байрам кръвна 
жертва ще помогне на човека, който я е заклал приживе, като на оня свят се пре- 
върне в бинек (кон) и го пренесе по моста Сират, когато дойде „Страшнияг 
съд“”. „Тоя мост разделя джендема от дженнетя“. Вярва се, че Сират" е „по-тъ- 
нък от косъм и по-остър от бръснач, пътя по него трае 1000 или 3000 години“. 
Ето защо курбанът трябва да има рога, за да има за какво да се държи мъртвият, 
когато го пренасят на оня свят. Пак по тази причина животното не трябва да има 
външни дефекти (да не е сляпо, сакато, без уши или опашка, да не е стригано 
скоро и т. н.), тъй като те ше се запазят и на оня свят и ще попречат на курбана 
да премине моста“. Това вярване определя и изискването за едрината на жерт- 
веното животно: „По-голямо трябва да е, за да може да те пренесе“; „Ще вземеш 
не това, което е родено първо или последно, а това дето е в средата — за да може 


13 Преданието за Ибрахимовата жертва е споменато в Корана, но получава детайлното развитие в следкора- 
ническата литература. В този вариант то се разпространява и сред мюсюлманите по българските земи, като 

ствие някои фолклорни изменения. 

ГА. Ф. Явуз. Цит. съч. 19—20. 

1? Това вярване с представено в арабската и османската традиция. Според Мохамед „жертвеното животно 
ще дойде в деня на Възкресението със своите рога. вълна, копита и ще натежи на везните на неговите (на човека. 
— 6.м. Г. Б.) действия и наистина, неговата кръв е била приета от Аллах, преди тя да падне на земята“. Цит по 
Т. Р. Нивћез. Цит. съч..с. 552. 

и за моста Сират като връзка между рая и ада с заимствано от зороастризма: Сират („Чинват“) 
се споменава в съчинението „Ардаг Вираф намак" от времето на Сасанидите (Ш--УП в.) Вж. Л. И. Климо- 
вич, Ислам. Очерки. М.. 1962. с. 235. 

"9 Смята се, че пророкът Мохамед е наредил да не се жертва животно със счупени рога или рязани уши. 
Т. Р. Нифез привежда различни мнения за степента на допустимите дефекти на жертвата: тя може да бъде сляпа, 
куца, мършава, с уши или опашка до 12, 1/3, 1/4 от нормалното състояние. Вж. Т. Р. Нивћез. 
Цит. съч. 552—553. 

да те пренесе на оня свят“. Мъжките животни са предпочитани за курбан като 
по-силни и здрави, въпреки че няма строго установени изисквания за пола на 
жертвата. В пряка връзка с това вярване са и изискванията за къносването на 
курбанското животно по определен начин, наподобяващо конска сбруя; за зара- 
вянето на костите и за раздаването на някои от частите на тялото заедно, за да се 
съхрани целостта на курбана, за които ще стане дума по-нататък. 

Вярва се, че под моста Сират горят казаните на джендема (ада) и който с 
грешен ще падне в тях. „Ако си много грешен и курбана не би ти помогнал на 
оня свят“; „Ако спечелиш севап, курбанчето ще те пренесе по моста, ако си лош 
— вървиш бос по моста и по средата падаш във врящата вода и там те наказват 
докато си изкупиш греховете“. Някои вярват, че курбан за оня свят става първият 
курбан, който мюсюлманинът е принесъл за себе си. В други случаи се смята, че 
това е курбанът, който с станал „кабуль“ — т. е. Аллах го е „приел“ за жертва. За- 
това всяка година се коли курбан с „амуд“ (надежда), че той ще стане „кабуль“. 
„То едно животно ще те пренесе, ама като не знаеме дали е станало кабуль, коля- 
ме сека година, за да сме сигурни“. 

Всяка година курбанът се обрича за един от пълнолетните членове на се- 
мейството, като се започне от бащата, майката и т. н. След като на всички бъде 
заклано по едно животно, редът се повтаря. Среща се и обичай, според който, 
ако не е принесен курбан за главата на семейството, за друг не може да се коли. 
Ако семейството е достатъчно заможно, всяка година се колят толкова курбани, 
колкото са пълнолетните му членове. Среща се и обичаят курбанът да се обрича 
за цялото семейство. 

Обредните практики, свързани с честването на Курбан байрам, обхващат 
както самия празник, така и деня преди него — т. нар. Арфа или Арифе. Този ден 
предхожда календарно и двата байрама и е посветен на мъртвите. Сред мюсюл- 
маните от Гоцеделчевско този ден с известен и като „одуше“. И на двете Арфа 
приготвят и раздават за душите на покойниците катми и колачи (мекици), сладки 
неща или хляб. На Арфа преди Курбан байрам се коли курбан за починал, ако 
близките му са обрекли животно: „Едно добиче ще заколиш за умрелите предния 
ден на Байрама, че умрелите и те чакат.“. Но според по-вещите в нормите на ис- 
ляма, на Арфа не е хубаво да се коли курбан: „Ти като коляш на Арифе ги изпре- 
варваш хаджиите, които дават курбана в Мека, а това не с редно“. 

Продължителността на празника Курбан байрам обикновено е 3—4 дни, но в 
зависимост от сезона продължителността му може да варира (1—2 дни през ля- 
тото и 5—7 дни през зимата). 

Курбан байрам и Рамазан байрам са двата значими мюсюлмански празника 
и се наричат също така Голям и Малък байрам. В зависимост от местните пред- 
стави и оценка на тяхната значимост. според повечето мюсюлмани Големият 
байрам е Рамазан байрам, защото е предшестван от едномесечен пост, с който 
вярващите изкупват греховете си, а Курбан байрам е Малък байрам. Според 
други Голям байрам е Курбан байрам, тъй като той продължава три дни (за раз- 
лика от Рамазан байрам, който е един ден) и „преди него не се говее, а се коли 
животно и това е добро“, „по-хубав е щото е по-дълъг и има повече за ядене“, 
Така продължителността на празника, наличието на кръвно жертвоприношение 
и свързаната с него богата обредна трапеза се превръщат в аргументи, които от- 

лават на Курбан байрам водещото място в празничните календарни обреди на 
българските мюсюлмани. 

Празникът започва в джамията с голяма сутрешна молитва, която по канон 
има две части - обикновен намаз (сабах) и байрамски намаз. Времето между 
двете молитви се запълва с четене на избрани сури от Корана и проповеди върху 
същността на празника. Ето откъси от една такава „хугба“ (проповед), произне- 
сена на Курбан байрам в с. Чепинци на 1 юни 1993 г.: 

„Хора. колете курбан в името на вашия господар Аллаху теаля.. Всеки иба- 
дет” трябва да се прави единствено за Аллах, а не за показност... Всеки един 
според своето възнамерение ше получи своето възмездие и награда. Ако някой 
има възможност и не заколи животно, нека той не се доближава до нас, защото 
той не е от нас. С курбана се заздравяват връзките в обществото и всички започ- 
ват да живеят като братя, заздравяват се връзките между богати и бедни... Ако 
един човек вземе курбан и не може да го заколи до третия ден до акшам?! , той 
грябва да даде този курбан жив — като садака, или ако го заколиш не трябва да 
ядеш от неговото месо... Човек още приживе може да пожелае и да завещае да му 
се заколи курбан след като умре... Аллах иска да изпита нашата преданост чрез 
курбана, той иска да изпита чрез него и богатите!“ 

Слел молитвата мъжете си честитят празника. като се ръкостискат и поздра- 
вяват с думите: „Със здраве ти байрама!“ и се прибират по домовете си, за да за- 
колят приготвените за курбан животни. 

Докато мъжете са в джамията, жените къносват животното. По правило това 
трябва да стане преди изгрев слънце или предишната вечер и се извършва от 
най-старата жена в семейството. Местата за къносване по тялото, както и рису- 
ваните фигури с къна са разнообразни, но могат да бъдат относително обособе- 
ни в две големи групи: фигури, наподобяващи конска сбруя — семер (седло), 
озди и стреме (вж. Приложение, фиг. 1—3); фигури. които маркират главата, 
гърба и четирите крайника (вж. Приложение. фиг. 4—6). Броят на къносаните 
места по гялото е винаги нечетен — три, пет или седем. Къносването на курбана 
е задължително, т. е. некъносан курбан не може да се коли и не се „брои“ за кур- 
бан. Според други обяснения къносването.е необходимо, докато животното е в 
стадото и така другите животни разбират, че то е курбан. Смята се също така, че 
къната се поставя от уважение към природата, за севап или къната се слага, за да 
може животното да познае стопанина си на оня свят. В някои селища на курбан- 
ското животно слагат китка с цветя и червен конец. 

Според ислямската традиция, възприета от българските мюсюлмани, подхо- 
ляши за курбан са двукопитните животни: овца, коза, камила, крава и т. н. В 
местните представи обаче се наблюдават някои различия — характерни примери 
са отношението към козата и камилата. Според българските мюсюлмани ками- 
лата, както и кравата, са сред животните. които се равняват на 7 курбана. Но у 
нас няма регистрирани сведения за принасяне на камили като курбан. въпреки че 
такива животни са били отглеждани по българските земи през Османския пе- 


2 Ибалет - араб. ибаща. букв. „поклонение“. Богослужение, изразявашо се в съблюдаването на обреди и за- 
лължения оп обшественото богослужение: обичай. 
2' Акшам - вечерна молитва. 

риод. Подобни представи говорят по-скоро за познаване на общоислямската 
традиция, отколкото за реална практика. 

Сходно е положението и с местните вярвания за козата. Част от българските 
мюсюлмани приемат козата за обичайно жертвено животно наред с овцата и 


курбан е необходимо „кротко“ животно, докато козата е „дива“. Тя е носител на 
ред отрицателни качества: „Козата с ляво животно -- по скалите ходи, самодиви- 
те работи“, „Козата с шейтанин — не става за курбан“. Животното за курбан ви- 
наги е специално избрано и понякога го отглеждат в двора си 1—2 месеца преди 
Курбан байрам. Ден преди да го заколят го затварят в кошарата, за да не излиза 
с другите животни. 

Според обичая животното само трябва да отиде от кошарата до мястото, къ- 
дето ще го колят, т. е. стопанинът му трябва да го води, без да употреби някакво 
насилие. Изискването за ненасилие е в сила от момента, в който се определи жи- 
вотното за курбан: „Няма да го псоваш или пустосваш, ако те спъне или удари, 
щото това ти е курбано!“ Понякога човекът, който ще коли животното, го занася 
на ръце до мястото на жертвоприношението. На курбана дават да пийне вода, да 
хапне парче мекица, хляб, захар, трева, ечемик или други неща — „сит да си 
отиде“. В някои селища това захранване се нарича „последен залък“. То се из- 
вършва от стопанката или от коляча (в много случаи това е самият стопанин). 
Понякога целуват курбанското животно по очите и ушите — „прощават се с него, 
защото духът му отива при починалите“. Не са редки случаите, в които подмам- 
ват животното с „последния залък“, за да отиде само до мястото за колене. 

Курбанът се коли над специално изкопана за целта дупка — „лочка“, „ропа“, 
„курбан-куюсу“, „курбан-яала“ (в Родопите) или „гамечка“ (в Тетевенско). Дупка- 
та трябва да бъде на чисто място (където не се стъпва, не ходят по нужда ит. н.) 
— обикновено в края на двора, всяка година тя е на едно и също място. Дупката е 
покрита с тикла и преди да я използват. махат тиклата и я почистват. В някои се- 
лища се среща изискването това място да принадлежи на стопанина — т. е, „да 
не бъде харам“. Не е хубаво да се коли на чуждо място - животното няма да 
стане „кабуль“. В други селища обаче курбански дупки има по една във всяка ма- 
хада или в двора на джамията. Там отива всеки, за да коли курбана си. 

Полагат животното да легне на лявата страна, така че шията му да бъде до 
дупката, главата да гледа към Кааба (Къбле)” или на изток. Под главата на 
„курбанлока“ постилат слама или трева, а на очите му слагат бял пешкир. Бяла- 
та кърпа е специаяна за курбани и обикновено се взема от човека, който е заклал 
животното. Понякога я подаряват на болно дете с пожелание да се излекува. 
Кърпата се слага върху очите на животното. „за да не види ножа“. Според преда- 
нието Ибрахим също вързал очите на сина си Исмаил, преди да го принесе в 
жертва. Три от краката на животното са вързани, а предният или задният десен 
остава свободен. я 

Ножът, с който се коли курбана, също е специален. Дължината му не трябва 
да бъде по-малка от 20—25 ст, а на лезвисто му има изписана молитва или 

трябва да се опее от ходжа. Понякога ножът е украсен. с полумесец или звезда. 
Преди да бъде използван той се почиства и изостря, за да не се мъчи животното: 
„Болката да мине светкавично и да не с грях за човека, че е мъчил животното“. 

Човекът, за когото е обречен курбанът, застава близо до дупката и три 
пъти то обикалят с животното. В друг вариант той застава до коляча и между 
тях протича следният диалог. Колячът пита: „Даваш ли го?“, а човекът, за 
когото е предназначен курбанът, отговаря: „Давам го!“. Този диалог се по- 
втаря три пъти, след което колят животнотр. Задължително условие е чове- 
кът, който коли животното, да бъде чист -- т. е. предварително да е направил 

„абдест“ (ритуално измиване преди молитва) или „цялостен абдест“ — 
„гюсюл“ (пълно измиване). 

Преди да заколят животното, прочитат молитва (дува) или колячът прави 
кратък намаз (5—10 мин). В някои селища колячът трябва да знае „дувите“ и за- 
това някои стопани не колят сами курбана си, а викат специални колячи, които 
отговарят на изискванията. В други селища молитва чете имамът или някой въз- 
растен човек, който знае Корана. През последните няколко десетилетия за целта 
се използват малки молитвеници, така че всеки стопанин може да прочете мо- 
литвата и сам да заколи курбана. 

Среща се и изискването всеки стопанин сам да принесе курбана, тъй като се 
вярва, че, ако се направи от друг човек, е грях. В селищата, в които байрамските 

се колят на едно място, ходжата чете обща молитва. След това всеки 
коли своя курбан над ялака, а човекът, за когото е обречен, стои там, за да види 
кръвта на своя курбан и да се убеди, че с заклан. 

В текста на молитвата се казва, че колячът възнамерява да заколи курбан за 
човека, за когото е обречен, или молят курбанът да бъде приет от Аллах като 
курбана на Ибрахим и бог да пази човека, за когото се коли: „Молитвата е важна! 
Ако курбана не с съпроводен с молитва, не е курбан“. Ето текст на молитва, за- 
писана в с. Чепинци през юни 1993 г.: „Наш Аллах, това е от мене за тебе и от 
мене към тебе! Аллах е велик! Наистина, наш Аллах, това е от мене за тебе и за 
Мохамед и неговите наследници! Аллах е велик и за Аллах е славата!“ 

Така молитвата и вложената в нея искреност са най-важното изискване на 06- 
реда, чрез което се изразява човешкото преклонение пред Аллах: „Важна с ми- 
сълта, възнамерението, с които правиш курбана. Ако не си вярващ и да колиш, и 
да не колиш курбан — то е нищо -- какво ще ти помогне?“ 

Често се описват случаи, когато при молитвата животното само полягало или 
изпъвало глава — знак, че е съгласно да бъде заклано за курбан. Тези примери се 
привеждат като доказателство за доброволния характер на жертвата. 

След молитвата колячът прерязва гърлото на животното с трикратно движе- 
ние на ножа отдясно наляво, като целта с да достигне жилата на гръкляна. Ако 
жилата не бъде засегната с третия прорез, животното става „мундар“ — негодно 
за ядене: „Се едно си го намерил в кошарата умрело. пък такова не става за 
ядене“. 


24 Срв. „Нито тяхното месо, нито тяхната кръв достигат до Аллах, но вашето благоволение достига до него”. 
(Коран, Сура ХХІ : 38), 

След като заколи животното, колячът казва „Бисмиллях“ . Докато животното 
издъхва, човекът, за когото е обречено, прави два рикяга“: „Кланя се пред 
кръвта“, а след това прочитат още една молитва. По време на агонията животно- 
то не трябва да си вдигне главата от земята, иначе „се едно не си правил нищо — 
нямаш курбан!“ 

Според обичая човекът, за когото се коли курбанът, а в отделни случаи и са- 
мият коляч, не трябва да се къпе, да си реже ноктите и да се бръсне 10 дни преди 
жертвоприношението. Това изискване наподобява положението в ихрам при по- 
клонниците в Мека? . Отнесено към колячите обаче, то е по-скоро местна особе- 
ност, повлияна от изискването към хората, за които се принася курбан — по-раз- 
пространено е изискването за тяхната обредна чистота. 

Десет дни преди празника е установен пост, който според традиционните 
представи на българските мюсюлмани не е задължителен. Но те вярват, че ако 
се спазва, един ден се зачита за една година. Понякога в този пост задължително 
се включва човекът, за когото е обречен курбанът: той трябва да „говее“ от пре- 
дишната вечер до другия ден след като заколят животното. Разговяването става 
с кръвта на закланото животно и този, за когото е предназначен курбанът, трябва 
да „налиже“ от нея: „Курбанът не се прифаща, ако от него не опита пръв този, за 
когото се прави“. Разговяването може да стане и с десния бъбрек на курбана. 
Опичат го на скара и човекът прави „ифтар“ (пръв яде от месото). В други слу- 
чаи опеченият десен бъбрек се изяжда от стопанина или от семейството, а левият 
бъбрек се дава на коляча. 

С кръвта се извършват и различни ритуали. Слагат от нея точка върху челото 
или бузите на децата или на човека, за когото е обречено животното; намазват 
напукани ръце или пети, болни очи — за лек; с курбанска кръв пръскат хора, кои- 
то страдат от главоболие; изсипват от нея в корените на плодни дръвчета, за да 
раждат. 

Изтеклата при принасянето на курбана кръв се зарива в дупката: „Опето ли е, 
требва да се зарови“. Според съществуващото поверйе, на това място не трябва 
да се стъпва или да се ходи по нужда, „защото ще те удари жин“; „ще хванеш 
уръма“; „човек хваща чартмъ“ (разболява се); „курбанска кръв да не прескочиш 
-- кръвта фатала нещо“; „това място е озъптено -- душинка лежи там“. Над кур- 
банска дупка не трябва да се строи къща, „защото няма да има деца в нея“, а 
„ако се разпусне (изостави) курбанска лочка -- лошо ще се случи“. . 

Пак като магическо средство за лек или плодородие се използват някои части 
на курбанското животно — най-често рога или кости. Иначе ги закопават в дуп- 
ката, в която е изтекла кръвта, или ги изхвърлят в реката, а понякога и на боклу- 
ка. Обяснението е, че „с кокалците ще се нахрани някое куче или лисица, а това е 
добро — добро ще направиш“, 


25 С тази формула се извършва и коленето на животно за ежедневна консумация. Месото на животно, заклано 
без „Бисмиллях“, е забранено за ядене. 

25 Рикят — араб. „раккат“. Цикъл от молитвени пози я движения, конто съпровождат принасяисто на молит- 
вата. Ислам. Энциклопедический словарь. М.. 1991, с. 204. 

27 Ихрам с особено състояние на ритуална чистота, в което влизат поклонниците и е свързано с определени 
забрани — да се занимават с търговия, да встъпват в полов контакт, да се стрижат, да се бръснат, да се използват 
благоухания. Излизансто от ихрам се извършва чрез отрязването на кичур коса. 

Кожата на животното се предава в джамията. От събраните кожи се изработ- 
ват „постове“ или „намазли“, върху които сядат вярващите при молитви. В 
редки случаи кожата от байрамския курбан (или само вълната) се подарява за 
хаир на беден човек или се запазва за домашно ползване. Вярва се, че ако кожата 
не бъде дадена на джамията, курбанът не е пълен (цялостен) или „ако не я дадеш 
— на оня свят си без кожа“. 

След принасянето на курбана, един от най-важните елементи в жертвения 06- 
ред е разпределението на месото. Според класическата ислямска традиция жерт- 
воприносителят има право да изяде жертвеното месо, да го раздаде на когото 
пожелае или да го запази. Най-добре е 1/3 от месето да бъде раздадена на бедни- 
те като благотворителност, 1/3 — на роднините и останалата 1/3 приносителят 
да запази за себе си“. Тази практика се спазва и от повечето мюсюлмани в Бъл- 
гария, но се наблюдават различни варианти. В повечето случаи месото на курба- 
на се разделя на 3 части — едната се дава на роднините и съседите, а другата — 
на тези, които нямат възможност да заколят курбан („Раздаваш им и те да праз- 
нуват Байрама“; „Те с това месо ще изкарат празника“). Третата част се оставя 
за празничната трапеза. В селишата, които устройват общоселски курбан по 
време на празника, половината от месото занасят в джамията. където то се раз- 
пределя между бедните или от него варят общ курбан за всички жители на сели- 
щето. Понякога от месото, предназначено за съседите, дават и на случайни ми- 
нувачи, които не трябва да откажат да вземат предложеното им парче. 

Раздаването на месото се извършва по следния начин: закланото животно се 
разделя на две половини - едната е предназначена за раздаване, а другата оста- 
ва вкъщи. В повечето случаи раздават месо от дясната половина и малко от ля- 
вата, така че количеството да възлиза на 2/3 от трупа на животното, а останалата 
лява част ядат „вътрешните хора“ (т. е. домашните). 

По правило се раздават нечетен брой (3. 5, 7. или 11) парчета сурово месо -- 
„пайци“ или „жобенчета“, а в някои локални варианти -- според броя на къщите 
в махалата или селището, ако става въпрос за по-малки населени места. В Из- 
точните Родопи се среща изискване всяко парче месо за раздаване да има кост — 
„нали на кокал вирее“. Същевременно в Тетевенско събират костите от парчета- 
та, които ще се раздават, „за да не се разноси курбана (т. е. да е цял), щото иначе 
немаш курбав“. В редки случаи всяко парче месо се раздава с филия хляб или 
мекица. 

Държи се парчето да бъде подадено от „раздаващия“, защото „ако другия си 
го вземе сам -- не се брой“. Човекът, който взема месото, казва „Аллах кабуль да 
го стори! (т. е. курбана „да го приеме Аллах, за да те посрещне на оня свят и да 
те пренесе над катрана“). Вътрешностите (черва, дроб), главата и краката се раз- 
дават на бедните (по-рядко на комшиите). Според някои поверия главата, както 
и кожата, трябва да се раздадат - „щото на другия свят си без глава“, а според 
други -- главата трябва да остане в семейството или да се зарови заедно с кости- 
те, „защото иначе е грях“. 

Празничната трапеза на Курбан байрам се възприема като една от главните 
характеристики на празника: „Ще заколиш да нахраниш дечицата си и да събе- 


ЗТ. р. Нирвез. Цит. съч., с. 553. 193. 

реш роднините си“. Гостуването у родители и роднини и свързаната с него съв- 
местна празнична трапеза е съществен елемент в двата Байрама. По време на 
празника децата посещават възрастните си родители, като им носят подаръци, а 
не са редки случаите, в които само снахи и дъщери се събират в дома на свекър- 
вата. На Курбан байрам обаче роднинските посещения не са само израз на вза- 
имна почит -- съвместното консумиране на част от курбанското месо се превръ- 
ща, подобно на жертвения акт, в своеобразно преклонение пред Аллах. Така се 
подчертава единството в религиозната общност. 

Въпреки че не се споменава за точно установен ред при приготвянето на кур- 
банското месо („Яденето на Байрама всякак можеш да приготвиш — както наме- 
риш за добре“), то най-често се вари и се приготвя т. нар. курбан-чорба. В нея не 
се слагат подправки, а само сол и лук, „за да е истински курбан“. Понякога на 
чорба се варят само вътрешностите, а месото се приготвя отделно, като се 
смесва с булгур или чукана царевица. Приготвят също така „пиляф“ (месо с 
ориз); „кавърма“ или „яхния“ (сварено и запържено месо с лук, червен пипер, зе- 
ленчуци или картофи и зеле). Често към така приготвените ястия прибавят и 
„кешкек“ — булгур, полят с разтопена лой, „за да се забели“”. 

Разпростено е вярването, че месоте от Курбан байрам, независимо от начина, 
по който е приготвено, има по-различен вкус от обикновеното месо: „Сравни две 
чинии -- едната с байрамско, а другата с обикновено месо — байрамското е по- 
различно. Хората, които взимат от тези меса, получават Аллахова награда, неза- 
висимо от вярата си!“ 

Задължително е с месото от курбана да не се употребява алкохол. Това прави- 
ло важи за всички видове курбани. Затова за пиене поднасят мляко, айран, 
„ошаф“ или „шульки“ (от овощни или диви плодове), а сега - и безалкохолни 
напитки. 

По правило месото от курбана трябва да се изяде още същия ден, а ако оста- 
не -- да се раздаде, така че на следващия ден от него да не е останало нищо 
вкъщи. В други варианти срокът за консумация се удължава до 3, 5, 7 дни. Част 
от месото -- предимно около опашката и самата опашка” обаче се запазва спе- 
циално за деня Ашура“. През последните няколко години все по-често срещана 
практика е консервирането на курбанското месо, което може да се яде до след- 
ващия Курбан байрам. 

Кръвното жертвоприношение има особено място в традиционната култура на 
българските мюсюлмани. То се определя не само от универсалния характер на 


29 „Забслването” се употребява като термин за ястия, в конто се употребява животинска мазнина и е знак за 
представителност на гозбата. 

30 Запаздането на опашната част насочва към елин от вариантите на преданието за Ибрахимовата жертва, ко- 
гато Аллах изпратил за заколване тлъстоопашата овца. В старата ислямска обредност т. нар. „тлъстоопашати“ 
овце са били предпочитани жертвени животни, защото при тях по-годяма част от мазнината се събира около 
опашната част: Опашката на такъв вид овца е смятана за деликатес сред арабските племена. 

31 Ашура — този ден се чества от българските мюсюлмани 30 дни след Курбан байрам на 10 мухаррам. По 
љаосюлманския лунен календар мухаррам е първият месец. В ислямският свят 10 мухаррам има различно тълку- 
ване. Според по-голямата част от българските мосолмани сунити празникът с в спомен за спасението от пото- 
па, когато Нух (Ной) заедно със синовете си, преди да се разделят, приготвили „шарено“ ястие от нещата, които 
им останали. Характерно за празника с приготвянето и раздаването на обредното ястие „ашура“ — от зърнени 
храни, сливи и т.н. в косто прибавят и запазеното месо от байрамския курбан. 

гова явление, но и от неговото кодифициране чрез ислямския канон. Като поста- 
вя принасянето на кръвна жертва сред задължителните условия за изповядване 
на вярата. ислямът превръща жертвения ритуал в неотменен елемент на всяка 
градиционна мюсюлманска култура. Същевременно при българските мюсюлма- 
ни описаните канонични курбани не са единственият вид кръвна жертва. Макар 
ла са своеобразен символ на вярата, чрез който се маркира социализацията на 
всеки индивид от мюсюлманската общност в този и в отвъдния свят, акика кур- 
бан и байрамският курбан са и част от цялостната система на кръвните жертвени 
обреди, съществуващи в културата на българските мюсюлмани (напр. курбан 
при строеж на къща; курбан при суша; овчарски курбан; курбан при хатим; при 
сватба, при погребение и т. н.). Каноничното жертвоприношение обаче е моде- 
лът. който влияе на обредността и структурата на другите видове курбани, макар 
че и върху него оказват влияние елементи, чиито корени са в предислямските 
иластове на културата на българските мюсюлмани. 


Саппопіса! ВІооа Оегтлоз іп Ше Тгад поп оѓ ВШрапап 
Миѕіітѕ 


Соғап Вароеу 
(Ѕшттагу) 


Тһе Ыооа ойеплр іѕ опе оѓ Ше ипіуегѕаіа іп Ше сишге оѓ ВшШрапап Мизшпз 
софШед Бу 151атіс саппоп. И ршѕ (ће Ыооа ойеплр — Киграп атопр (ће тиѕіѕ Гог, 
Ше ГоПомегѕ оре Гайв апі таКез и а регѕіѕіепі еіегтепі іп еуегу ігайііопа! Миѕііт 
сшіше. 

Тһе рарег деа ул (мо турев ОЁ ѕасгіћсе, мћісһ сап Бе ігеаѓей аѕ саппопіса! — 
ойегтр ах Би (акіка КигЬап) апа ойегтер оп Ше йау оѓ Кигђап Ваугат. 

Акіка Кшфап іѕ (ће бг: ѕасгійсе ойегей іп (һе Ше оѓ а Миѕііт. И деѕірпаѓез а 
ѕресійс іпійаіоп оѓ (һе іпфјуійџа! іпіо (ће соттипйу, ргесейтр Ше бтв: Кограп, 
мћісћ (ће Миѕііт Беріпѕ (0 ойег аз а геа! тетђег о һіѕ соттипіќу — Ше Кш%фап Гог 
Ше Ваугат. 

Тһе Ваугат Кшђап 15 іке ап шайпр гие, ехргеѕѕіпр Һштап оБефепсе (о АПай. 
Тћһіѕ Кіла оѓ Киграп Һаѕ а5о (ће теапіпр оЃ а „рѕусһоротроѕ“ іп МизШшп еѕсһах:о- 
1ору. 
Тһе Куграпз дезспЬед аге а ѕресіа! сгедо. тагкіпр Ше зосайгайоп оѓ Ше рагцси- 
Таг регѕоп от Ше Миѕііт соттшиу іп (ћіѕ апі уопдег могі. Тћеу аге а рап оѓ 
(Ве ућоІе ѕузіет оѓ ѕасгібсез, ех пр іп Ше сшиге о Вшеагіап Миз. 

Приложение 


Фигури. които се нанасят с къна върху тялото 
на жертвеното животно на курбан-байрам 


ре 


с. Дъбница, Гоцеделчевско (1992 г.) с. Малево, Хасковско (1988 г.) 


(все 


с. Сърница, Хасковско (1988 г.) с. Чепинци. Рудоземско (1993 г.) 


Фиг.2 Фиг. 5 
гр. Ардино, Кърджалийско (1991 г.) с. Лозенградци, Кърджалийско (1993 г.) 


Фиг. 3 Фиг. 6 

